《玉山寓楼作 其一》
清代·钱仪吉

好山当户绿，树绿浓于山。朝来尽失却，一白云萦环。

问云何心出，问云何时还。不晴亦不雨，缭绕松竹斑。

久久飞不去，一帆度其间。帆行已杳杳，云住犹间间。

作者简介：（1783—1850）浙江嘉兴人，初名逵吉，字衍石，一字蔼人，号心壶。嘉庆十三年进士，授户部主事，官至工科给事中。后主讲广东学海堂、河南大梁书院多年。长于史学。撰《晋兵志》，辑清人碑表状志为《碑传集》，另有从弟钱泰吉，字警石，世有“嘉兴二石”之称。《衍石斋记事稿》等。